De fleste sejler godt og grundigt rundt, hvis de har en promille over 2. Ikke desto mindre havde en mand sat sig bag rettet og kørt af sted i sin bil lørdag eftermiddag med en promille på ikke mindre end 2,6. Nordjyllands Politi modtog lørdag en anmeldelse om en formodet spiritusbilist i Hjørring. En patrulje blev sendt til stedet, og her pustede sigtede alkometeret op på 2,6 promille. To yderligere alkometertest foretaget inden for 15 minutter, viste begge en promille på over 2,20. Bilisten blev derfor kørt til Hjørring Sygehus med henblik på at udtage en blodprøve, skriver Nordjyllands Politi i døgnrapporten. Hvis man bliver snuppet med en promille på over 2,0, er der ifølge loven tale om vanvidsbilisme, og det betyder, at førerretten bliver administrativt inddraget med det samme, ligesom bilen bliver beslaglagt med henblik på konfiskation. Hvis man bliver dømt for vanvidsbilisme, bliver førerretten som udgangspunkt inddraget i tre år. Samtidig er bødestraffen er langt højere. Nordjyllands Politi har generelt haft travlt i sidste uge med bilister i påvirket tilstand. Ifølge Kanal Frederikshavn har politiet fanget ikke mindre end fem narkobilister i Frederiksen siden onsdag. Der er tale om fem mænd, hvoraf to af dem kørte på knallert med narkotika i blodet.

Opsummering:
Politiet har haft ualmindeligt travlt med at snuppe sprit- og narkobilister i den forgangne uge i Vendsyssel.